open-index/open-wikipedia-markdown huggingface dataset:
Valgomoji morka

**Valgomoji morka ** (*Daucus carota var. sativa*) – laukinės morkos kultūrinė atmaina.

## Išvaizda

Nuo tipinės formos skiriasi stora, mėsinga, oranžinės ar gelsvos spalvos šaknimi. Augalas dvimetis – pirmaisiais metais valgomoji morka auga į skroteles ir šakniavaisius, antraisiais – į stiebus ir žiedynus. Šakniavaisiai iki 30 cm ilgio, sveria iki 200 g (kartais ir daugiau), būdingai oranžinės spalvos (nors įvairuoja nuo baltos iki violetinės). Lapai plunksniškai suskaidyti, iki 20 cm ilgio. Antramečiai stiebai (sėklojai) užauga iki 120 cm aukščio, būna statūs arba išsidraikę. Sukrauna žiedynus (sudėtinius skėčius) iš smulkių baltų, kartais gelsvų, rausvų arba žalsvų žiedelių. Subrandina sausus, dvisėklius vaisius.

## Maistinė vertė

Šakniavaisiuose randama iki 2 proc. cukraus, 6,5 proc. kitų angliavandenių, baltymų, taip pat mineralinių medžiagų, kuriose yra karotino, virstančio organizme vitaminu A, taip pat yra B grupės vitaminų bei vitamino C.

## Auginimas
Valgomosios morkos geriausiai auga trąšiuose, kalkinguose priesmėliuose, lengvuose priemoliuose arba durpžemiuose. Sėjamos anksti pavasarį, nors yra ir vėlyvesnių veislių. Pagrindiniai kenkėjai – morkinė kandis, morkinė musė, morkinė blakutė, blyškusis pievinis ugniukas; puola netikroji miltligė, fomozė, juodasis puvinys.

Lietuvoje morkos auginamos nuo XVI a.

## Panaudojimas
Tai viena iš plačiausiai ir seniausiai auginamų daržovių: valgomos šviežios, keptos, virtos, troškintos, konservuotos. Tinka sulčių spaudimui, tyrių gamybai. Tiekiamos kaip garnyras drauge su kitomis daržovėmis, verdama morkienė, tinka prie silkės ir kt.

Morkos nuo seno naudojamos ir kaip pašarinės kultūros.


Vaizdas:Morku laukas 2006-08-05.jpg|Morkų laukas
Vaizdas:Carotte.JPG|Morkos šakniavaisis
File:Daucus carota subsp. maximus MHNT.BOT.2007.40.407.jpg|Sėklos


## Šaltiniai
Walter Schellenberg

**Walter Schellenberg** (1910 m. sausio 16 d. Sarbriukene – 1952 m. kovo 31 d. Turine) – vyriausias SD () specialiosios tarnybos ir kontražvalgybos vadovas.

Buvo SS brigadefiureris, policijos generolas majoras (nuo 1944 m. liepos 21 d.).

Padarė didelį įspūdį Himleriui ir sparčiai kopė karjeros laiptais kaip jauniausias Himlerio SS generolas. Dirbo žvalgyboje, dalyvavo Eduardo VIII pagrobimo iš Portugalijos metu.

## Nuorodos
* Venlo atvejis
Richard Sorge

**Richard Sorge** (jo pseudonimas – *R. Sonter*, NKVD slapyvardis – „Ramsay“, 1895 m. spalio 4 d. Adjikentas, Baku, Rusijos imperija, šiandien Azerbaidžanas – 1944 m. lapkričio 7 d. pakartas) – vokiečių žurnalistas, žvalgas, spec. agentas, tarnavęs SSRS pusėje Japonijoje Antrojo pasaulinio karo metu. Japonams pagavus Zorgę, jis buvo apkaltintas šnipinėjimu.

1964 m. reabilituotas postum, suteiktas Sovietų Sąjungos didvyrio vardas, paskelbus, kad jis iš anksto informavo apie plano „Barbarosa“ vykdymą.

## Darbai
* Sorge, Richard (1988): *Der neue deutsche Imperialismus.* Mit einem Vorwort von Jürgen Kuczynski. - Berlin: Dietz Verlag. – Reprint der Erstausgabe (Hamburg: Hoym 1928). - ISBN 3-320-01113-8

## Gyvenimo ekranizacijos
* Film 1960, Buch: *Wer sind Sie, Dr. Sorge ?*
* Film 2003: *Richard Sorge – Spion aus Leidenschaft*

## Nuorodos

* Biografija Shoa.de
* Japonų filmas ''Spy Sorge'': apie Richardo Zorgės gyvenimą
Paprastoji morka

**Paprastoji morka** (*Daucus carota*) – salierinių (*Apiaceae*) šeimos augalas su plunksniškai suskaldytais lapais ir elipsišku arba kiaušinišku vaisiumi. 

Auga pakelėse, palaukėse, sausose pievose, dirvonuose. Žydi birželio – rugsėjo mėn. Šios rūšies atmaina yra valgomoji morka.
Ekonominė žvalgyba

**Ekonominė žvalgyba** – ekonominės informacijos surinkimo teorija ir praktika.

Informacija gali būti renkama tiek valstybiniu, tiek ir tarptautiniu lygmeniu. Atskiri ūkio subjektai ieško žinių apie priešininką, konkurentą arba siekiant užsitikrinti konkurencinį pranašumą, saugumą, laiku pasiruošti iššūkiams, įgyti privalumų.

Skirtingai nuo verslo žvalgybos ekonominė žvalgyba nėra leidžiama, ypač naudojant operatyvinės veiklos, specialiuosius bei kitus metodus ir priemones. Valstybių santykiuose, šnipinėjant ir tiriant kitų valstybių ekonominę galią bei strateginius privalumus, tai gali sukelti santykių paaštrėjimą, konfliktus, atskirų ūkio subjektų atveju – užtraukti teisinę atsakomybę.

Ekonominės žvalgybos priešingybė – ekonominė kontržvalgyba, veikla, kuria siekiama užkirsti kelią žvalgybinei veiklai ekonomikos srityje, imantis atitinkamų saugumo priemonių.

## Taip pat skaitykite
Pramoninė žvalgyba, technologijų žvalgyba, finansinė žvalgyba, patentinė žvalgyba.
Verslo žvalgyba

**Verslo [[žvalgyba]]** – – verslo informacijos surinkimo teorija ir praktika. Tokios veiklos metu siekiama gauti visą reikalingą informaciją, svarbią verslui: jam pradėti, plėtoti (eksportuoti, importuoti), perkelti, reorganizuoti, susirasti verslo partnerių.

Skirtingai nuo kitų žvalgybos rūšių ši žvalgybos forma yra legali, kadangi ji yra vykdoma teisėtomis priemonėmis ir dažnai viešai, nesistengiant slėpti savo veiklą.

## Rūšys

Pagal geografinę apimtį gali būti:
* **regioninė** verslo žvalgyba: renkama informacija tam tikrame valstybės regione, administraciniame vienete,
* Tarptautinė verslo žvalgyba: jos metu veikla vykdoma užsienio valstybėse.

Verslo žvalgyba gali būti suprantama kaip ekonominė diplomatija: jos metu akcentuojami verslo santykiai, jų užmezgimas, plėtra. Tokios veiklos metu imamasi įvairių priemonių. Tai gali būti verslo misija, komercijos atašė pagalba, prekybos atstovų tarpininkavimas, veikiant verslo sektoriuje.
Nikolajus Kovaliovas

**Nikolajus Dmitrijevičius Kovaliovas** (,  1949 m. rugpjūčio 6 d. Maskvoje) – 2019 m. balandžio 5 d.) – rusų politikas, buvęs žvalgybininkas (KGB, FSB), armijos generolas (1997). 1996–1998 metais buvo FSB direktoriumi.

Nuo 1974 tarnavo KGB (ir kitose pirminėse struktūrose) Maskvoje bei Maskvos srityje.

Nuo 1999 Valstybės Dūmos deputatas, buvo Saugumo komiteto pirmininko pavaduotojas, nuo 2004 vadovauja Vetaranų reikalų komitetui.

## Šaltiniai
* Biografija  .
Misija

**Mission** ( = išsiųsti, išmesti ir nueiti; iš bžn lot.: *missio* = išsiųsti tikėjimo pasiuntinį) yra:

* su išsiuntimu susijęs įgaliojimas;
* idėjų, tikėjimo, religijos sklaida;
* organizacijos misija;
* Misionieriškoji religija;
* Islamo misija Da'wa;
* Misijų organizacija;
* Diplomatinė misija;
* Verslo misija;
* Misija – Turkijos istorinis regionas.

Žmogus, vykdantis patikėtą misiją vadinamas misionieriumi.
Ekonominė diplomatija

**Ekonominė [[diplomatija]]** – visuma priemonių, kurių pagalba subjektas siekia patenkinti savo ekonominius interesus, mezgant, palaikant ir plėtojant ekonominius bei su jais glaudžiai susijusius santykius su užsienio (valstybių) subjektais.

## Formos
Pagal šalių skaičių – dvišalė, trišalė, keturšalė (daugiašalė) diplomatija.

Pagal veiklos įgyvendinimo formą – tiesioginė ir netiesioginė diplomatija. Pagal veiklos viešum lygį – vieša, slaptoji, ribotai vieša.

## Rūšys
Pagal rūšis gali būti išskiriama:
* Valstybių ekonominė diplomatija,
* Tarptautinė ekonominė diplomatija,
* Finansinė ekonominė diplomatija,
* Verslo diplomatija.

Valstybių ekonominė diplomatija glaudžiai susijusi su Didžiąja politika. Diplomatinės priemonės naudojamos užtikrinant valstybės ekonominius interesus (pvz., užsienio šalių rinkų atvėrimas šalies paslaugoms ir prekėms) ir atvirkščiai – per ekonominius svertus yra veikiama užsienio politika.

Tarptautinė ekonominė diplomatija pasireiškia kaip tarptautinio ekonominio bendradarbiavimo (veiklos) forma. Tarptautinės finansinės - ekonominės politikos pokyčių tendencijos.

Verslo diplomatija šiuo metu formuojasi kaip atskira diplomatijos rūšis, kadangi auga transnacionalinių korporacijų reikšmė.

## Subjektai
Atititinkamai pagal ekonominės diplomatijos sritis gali būti išskiriami diplomatijos subjektai. Pagal savo statusą tai gali būti viešieji ir privatūs subjektai. Viešieji tai:
* Ekonominės valstybės insitucijos (pvz., ūkio ministerija),
* Ekonominės įstaigos (pvz., LEPA),
* Ekonominės asociacijos, visuomeninės organizacijos, klubai, susivienijimai.

Privatūs subjektai – tai valstybinių pareigų neinantys asmenys, organizacijos, įmonės, kurie padeda užtikrinant ir įgyvendinant ekonominius interesus. Tai korporacijų vadovai, sporto, meno, kultūros įžymybės ir kt.

## Taip pat skaitykite
Užsienio prekyba, privačioji diplomatija.

## Literatūra
* Simonas Žunda. Šiuolaikinė ekonominė diplomatija: Lietuvos atvejis. Bakalauro darbas; VU TSPMI, BA96/2005.
* Simona Utaraitė. „Ekonominė diplomatija“: Lietuvos ekonominių interesų užtikrinimo sąlygos ir priemonės. Vadovas doc. E. Maldeikis, MRU. VSEmd5-01, Viešojo sektoriaus ekonomikos magistro darbas.

## Nuorodos
* Lietuvos ekonominė diplomatija 
* Objektyvumas ir neutralumas ekonominėje diplomatijoje: valstybės interesai versus verslo interesai  Pranešimo prezentacija URM, ICC, TSPMI ir „Verslo žinių„ tarptautinėje konferencijoje “Ekonominė diplomatija kintančiame pasaulyje", Vilnius
Verslo diplomatija

**Verslo diplomatija** – visuma priemonių, kurių pagalba ūkio subjektas siekia patenkinti savo ekonominius interesus, mezgant, palaikant ir plėtojant ekonominius bei su jais glaudžiai susijusius santykius su užsienio subjektais.

## Subjektai
* Įmonės – valstybinės, privačios, visuomeninės arba mišrios,
* Koncernai – nacionaliniai arba tarptautiniai,
* Verslo asociacijos.

## Formos
Pagal šalių skaičių – dvišalė, trišalė, keturšalė (daugiašalė) diplomatija.

Išskiriama tiesioginė ir netiesioginė diplomatija. Verslo diplomatija ir verslo interesų užtikrinimas atliekamas per konkrečius asmenis. Tai gali būti komercijos atašė, prekybos atstovas, prokūristas.

Tiesioginės diplomatijos atveju veikia atitinkamų organizacijų vadovai (koncernų prezidentai) arba jų deleguoti asmenys (regionų, departamentų direktoriai).

Užsienyje yra prašoma verslo partnerių atstovauti ūkio subjektą užsienyje. Taip pat gali būti siunčiamas prekybos atstovas, darbuotojas.

Didesnių įmonių, organizacijų atveju yra steigiamos atitinkamos atstovybės. Tarptautinių koncernų filialai, atstovybės dažnai būna didesnės nei kai kurių valstybių diplomatinė atstovybė. Tai paaiškinama tuo, kad skiriasi valstybių ir atitinkamų įmonių grupių ekonominiai bei kiti interesai atitinkame regione, todėl ir atstovavimui skiriami ištekliai nėra vienodi.
Komercijos atašė

**Komercijos atašė** – į užsienio valstybę paskirtas tam tikros valstybės pilietis, pagal ekonominių organizacijų (Lietuvoje – Ūkio ministerijos) kompetenciją padedantis atstovauti valstybės ekonominiams interesams valstybėje, kurioje yra akredituotas.

## Uždaviniai

Atašė uždaviniai yra:
# atstovauti valstybinėms institucijoms paskyrimo valstybėje;
# skatinti nacionalinių prekių ir paslaugų eksportą;
# skatinti užsienio investicijas į nacionalinį ūkį;
# skatinti įvažiuojamąjį turizmą į valstybę;
# atstovauti ir ginti nacionalinių įmonių interesus paskyrimo valstybėje;
# rinkti ir perduoti valstybės insitucijoms bei kitoms institucijoms informaciją apie buvimo šalies ekonomiką ir šios šalies vyriausybės vidaus ir užsienio ekonominės politikos sprendimus;
# propaguoti ūkio laimėjimus bei platinti informaciją apie valstybės ekonomiką.

## Nuorodos

* Lietuvos Respublikos komercijos atašė veiklos nuostatai 
* LR komercijos atašė sąrašas
Regioniniai struktūriniai pokyčiai

**Regioniniai struktūriniai pokyčiai** – dalykiniai, darbuotojų kompetencijos, konkurencingumo, adaptyvumo pasikeitimai tam tikrame regione.

Jų dėka daroma įtaka infrastruktūrai. Pagal kaitos intensyvumą gali būti dinamiški bei nuoseklūs. Pokyčiai veikia regiono ekonomiką, o per ją – kartu ir makroeokonomiką.

Dažnai sąlygojami investicijų.
Umami

**Umami** () – vienas iš penkių pagrindinių skonių. Kinų virtuvėje šis skonis vadinamas *xiānwei* (鮮味).

Pavadinimas kilęs iš japoniško žodžio, kuris į lietuvių kalbą neišverčiamas, kadangi lietuvių, kaip ir kitose europiečių kalbose, nėra pakankamai tikslaus atitikmens. Europiečių virtuvėje nėra medžiagų, kurios turėtų aiškų umami skonį. Todėl anksčiau buvo aptikti tik keturi pagrindiniai skoniai – rūgštus, kartus, saldus, sūrus – ir jų receptoriai. Tuo tarpu Tolimųjų Rytų (kinų, japonų) virtuvėje nuo seno naudojami patiekalai, turintys umami skonį. Japonų mokslininkas Kikunae Ikeda 1908 metais aprašė umaminį skonį ir nustatė, kad šį skonį suteikia glutamo rūgštis (E620) ir jos druskos (pvz., natrio glutamatas). Šių junginių daug turi kai kurie sūriai, mėsos, sojų padažai, grybai ir kiti baltymingi produktai.

## Umami ir verslas
Japonų tyrinėtojas užpatentavo glutamo rūgštį ir glutamatą kaip umaminio skonio prieskonius ir nuo 1909 m. per kompaniją „Ajinomoto“ ėmė jais prekiauti Japonijoje. Japoniškas žodis *Aji no Moto* verčiamas kaip *skonio esmė* yra prekės ženklas. Dabar „Ajinomoto“ kompanija pasaulyje parduoda 33 % maistinio natrio glutamato.

Natrio glutamatas, kaip gardžio stipriklis, šiais laikais dedamas į sriubų pusgaminius ir panašius patiekalus ne tik Japonijoje. Ši medžiaga gerina patiekalo skonį, jis tampa sodresnis (tai umaminio skonio įtaka).

## Umami tyrimai
Umaminis skonis nuo seno žinomas Rytų kultūrose, tuo tarpu Vakarų Europos ir JAV kultūrose jis ėmė garsėti tik Majamio universiteto (JAV, Florida) mokslininkams atradus umaminio skonio molekulinius receptorius, kurie pasirodė esantys modifikuoti mGluR4 receptoriai. Atrastieji umaminio skonio receptoriai buvo pavadinti *skonio mGluR4*.

## Glutamatai ir sveikata
Kai kurie žmonės dėl genetinių sutrikimų nesugeba įsisavinti didelių glutamatų kiekių, todėl, suvalgius daugiau maisto su glutamatais, jiems pasireiškia vadinamasis *[[kinų restorano sindromas]]*. Sindromo požymiai: krūtinės skausmas, veido raudonis, pakilusi temperatūra. Gydoma normalizuojant mitybą. Didelė glutamatų dozė – daugiau kaip 1 g per parą. 3 g dozė gali būti labai pavojinga sveikatai. Sindromą gali sukelti sultiniai iš kubelių, vadinamasis *[[greitas maistas]]*, kai kurie prieskonių mišiniai ir padažai.

## Šaltiniai

## Nuorodos
* Apie umaminį skonį  (anglų k.)
* Apie umaminio skonio atradimą  (anglų k.)
* Straipsnis apie umamio receptorių tyrimus (anglų k.)
* Apie umaminį skonį (anglų k.)
Azijos tigrai

**Azijos tigrai** – itin sparčiai besivystančios Pietryčių Azijos valstybės.

Tai Pietų Korėja, Singapūras, Honkongas ir Taivanas.

Dėl aktyvios eksporto politikos ir užsienio prekybos mastų dar vadinami agresyviaisiais Azijos tigrais, kadangi už žemą kainą eksportuoja nemažai aukštųjų technologijų produkcijos, pramonėje naudoja vis modernesnes skaitmenines technologijas.

Terminas atsirado XX a. 9 deš., apibūdinant dinamišką Pietryčių Azijos ekonomikos augimą.

## Nuorodos

* Azijos „tigrai" veržiasi į pasaulinę rinką  2005 04 29, Kęstutis Girnius
* Post-Crisis Exchange Rate Regimes in Southeast Asia
Pramoninė žvalgyba

**Pramoninė [[žvalgyba]]** – ekonominės, pramoninės informacijos surinkimo teorija ir praktika.

Žinoma nuo pat industrializacijos pradžios, susikūrus pirmoms pramonės įmonėms. Nesant įstatyminių konkurencinių taisyklių, patentinės apsaugos, plito įvairiose valstybėse. Konkurentus domino ne tik technologiniai ypatumai, darbo organizavimas, atsakingi asmenys kitose įmonėse, bet ir nauji modeliai, prototipai, ateities planai kurioje nors įmonės (fabriko, gamyklos) srityje.

Ekonominė žvalgyba plėtojosi pramoninės žvalgybos pagrindu: nuo atskirų pramonės įmonių ekonominės informacijos rinkimas tapo aktualus ir kituose sektoriuose. Taip atsirado konkurencinė žvalgyba, apimanti bet kurį verslo sektorių.
Branduolinis šnipinėjimas

**Branduolinis šnipinėjimas** – sąmoningas nelegalus valstybinių paslapčių apie branduolinį ginklą ir technologijas rinkimas ir/ar perdavimas kitoms šalims (šnipinėjimas). Branduolinio ginklo istorijoje žinomi daugelis branduolinio šnipinėjimo atvejų, taip pat daug įtariamo ar tariamo branduolinio šnipinėjimo atvejų. Kadangi branduoliniai ginklai paprastai laikomi svarbiausiomis valstybės paslaptimis, visos branduolinės valstybės turi griežtus apribojimus informacijos apie branduolinių ginklų konstrukciją, atsargas, paleidimo sistemas ir išdėstymą.

## Manheteno projektas

Manheteno projekto, kurį siekdamos sukurti pirmuosius branduolinius ginklus Antrojo pasaulinio karo metu bendrai vykdė JAV, Jungtinė Karalystė ir Kanada], metu buvo keletas branduolinio špionažo atvejų, kai projekte dirbę mokslininkai arba technikai perdavė informaciją apie bombos kūrimą ir branduolinio ginklo konstrukciją Sovietų Sąjungai. Šie šnipai savo darbą tesė ir Šaltojo karo pradžioje. Kadangi daugelis šių incidentų pagarsėjo antikomunistinio judėjimo metu XX a. penktajame dešimtmetyje, ilgai buvo diskutuojama dėl įvairių su šiais atvejais susijusių detalių, nors daugelis klausimų buvo atsakyta paviešinus projekto VENONA įrašus, t. y. perimtą ir dešifruotą susirašinėjimą tarp sovietų agentų ir sovietų vyriausybės.

Tarp garsiausių su branduolinių paslapčių atskleidimu susijusių šnipų buvo:
*Klaus Fuchs – vokiečių pabėgėlis teorinės fizikos specialistas, dirbęs Manheteno projekte Los Alamose, britų delegacijos sudėtyje. Galiausiai jis buvo susektas, prisipažino ir buvo nuteistas kalėti Britanijoje. Vėliau paleistas ir emigravo į Rytų Vokietiją. Kadangi jis buvo artimai susijęs su daugeliu projekto veiklos aspektų bei turėjo geras technines žinias, Klaus Fuchs laikomas vertingiausiu branduoliniu šnipu.

## Pakistanas
pakistaniečių inžinierius Abdul Kadir Khan, „Pakistano atominės bombos tėvas“, dalį savo žinių įgijo Nyderlandų branduolinės fizikos laboratorijose.

1975 m. JAV spec. tarnyba CŽV paprašė Nyderlandų patraukti Khaną baudžiamojon atsakomybėn.
Pilkoji kerpytė

**Pilkoji kerpytė** (*Eilema griseola*) – meškučių (*Arctiidae*) šeimos drugys. 

Sparnų ilgis - 30-34 mm. Vikšrai juodi su dviem rausvomis juostomis ant nugaros.

Paplitę visoje Europoje (išskyrus šiauriausias dalis, dalį Jungtinės Karalystės ir Viduržemio jūros regiono) ir Azijoje iki Japonijos.
Neurotechnologija

**Neurotechnologija** – mokslo sritis, kuri technologiniu požiūriu tiria smegenų veiklą ir ieško būdų, kaip sujungti elektroninius informacinių technologijų įrenginius su smegenų neuronais, kaip kurti kibernetinius (informacinius) įrenginius, kurie veiktų naudodami tuos pačius principus, kaip ir nervų sistema (tai neurobionika). Siekiama sujungti technines sistemas su žmogaus protu, t. y., smegenys traktuojami tarpinė grandis tarp proto (ir fenomenaliosios sąmonės) ir informacinių komunikacijos sistemų.

Neurotechnologija yra atskira biotechnologijų sritis – nervų sistemos biotechnologija, kurios tikslai yra:
* kompensuoti smegenų ar likusios nervų sistemos pažeidimus, atstatyti žmonių su tokiais pažeidimais gebėjimus
* padidinti žmogaus galimybes apdoroti informaciją, valdyti techninius įrenginius.

Neurotechnologija apima šias sritis:
* nervų sistemos veiklos ir formavimosi modeliavimas
* neurokompiuterių kūrimas
* sąsajų kompiuteris – smegenys kūrimas
* smegenų funkcinių modulių veiklos tyrimas
* psichofarmakologija

Neurotechnologija naudoja šiuos metodus:
* psichofarmakologinis poveikis į smegenis
* genetinė inžinerija – keičiant genus (juos atjungiant ar atjungiant) stebimas poveikis neuronų ir visų smegenų sandarai ir veiklai
* psichologinis treniravimas
* ląstelinė implantacija
* elektrinis stimuliavimas
* nanotechnologijos
* smegenų vaizdyba (MRI, PET, EEG)

## Praktiniai rezultatai
Jau dabar daug žmonių jau naudojasi neurotechnologijų rezultatais:
* atkurta klausa – panaudojama neurostimuliacija
* atgautu gebėjimu judėti, kai neurostimuliacinės priemonės įveikia tam tikras paralyžiaus formas
* numalšintu chronišku skausmu, kuris kyla dėl neurologinių sutrikimų

## Nuorodos
* Neurotech Reports
* neurotechnology  
* Neurodiversity, Neuroenhancement, Neurodisease, and Neurobusiness by Gregor Wolbring
Neurotechnika

**Neurotechnika** () – mokslinių tyrimų sritis, kurioje inžinerijos metodai naudojami, tiriant tiek nervų sistemos funkcijas, tiek ir jas stengiantis paveikti, užtikrinti sklandesnį funkcionavimą ir kt.

Yra leidžiami moksliniai žurnalai kaip *The Journal of Neural Engineering* bei *IEEE Transactions on Neural Systems and Rehabilitation Engineering*.

## Taip pat skaitykite
* Biokibernetika
* Neurotechnologija
* Neuromokslai
* Sistemų biologija

## Nuorodos
* Neurotechnikos žurnalas  
* IEEE Transactions on Neural Systems and Rehabilitation Engineering  
* VDE-Studija apie neuroprotetiką
Brūkšniuotoji meškutė

**Brūkšniuotoji meškutė** (*Spiris striata*) – meškučių (*Arctiidae*) šeimos drugys. 

Priekinis sparnas gelsvas, išmargintas juodomis linijomis. Tupi susukusi sparnus vamzdeliu.
Sparno ilgis: 16-18 mm.
Skraido visą vasarą, dažniausiai randamas liepos mėnesį. Dažniausiai sutinkamas pušynuose ir jų pamiškese, aukštapelkėse, viržynuose.
Vikšrai juodai rudi, apaugę juodais plaukeliais, su baltomis, geltonomis išilginėmis juostomis. Gyvena ant viržių. Peržiemoję balsvame kokone virsta lėliuke.

## Literatūra
Lietuvos drugiai, Ričardas Kazlauskas, Kaunas, LUTUTĖ, 2008, ISBN 978-9955-37-031-4, p. 238
Raštuotoji kerpytė

**Raštuotoji kerpytė** (*Miltochrista miniata*) – meškučių (*Arctiidae*) šeimos drugys. Skraido birželio-liepos mėn. miškuose, aukštapelkėse, retai parkuose ar soduose. Vikšras pilkai rudas, apaugęs ilgais tamsiais plaukais. Minta kerpėmis, augančiomis ant medžių ir šakų.

Paplitusi Europoje ir Azijoje. Lietuvoje dažna rūšis.
Raudonkaklė meškutė

**Raudonkaklė meškutė** (*Atolmis rubricollis*) – meškučių (*Arctiidae*) šeimos drugys. Skraido birželio-liepos mėn. aukštapelkėse, miškų pakraščiuose, miško aikštelėse. Apsilanko ir pamiškių sodybose, kur tupia ant liepų žiedų.

Vikšras žalsvai pilkos spalvos, su juodomis išilginėmis linijomis ir baltais bei raudonais taškais. Minta kerpėmis ir dumbliais, augančiaisi ant pušų ir ąžuolų kamienų.

(MHNT) Atolmis rubricollis - Mont Lachens (Var) - male dorsal.jpg|♂  
(MHNT) Atolmis rubricollis - Mont Lachens (Var) - male ventral.jpg|♂   △

Paplitęs Europoje ir Azijoje. Lietuvoje dažna rūšis.
Neurolustas

**Neurolustas** (, „neuročipas“) – įtaisas (mikroprocesorius), kai *[[Brain-Enhancer]]* kompensuojami nervų sistemos sutrikimai specialių prietaisų dėka: gali būti atkuriama klausa, rega. Sensorinė sistema skaitmenina duomenis, neuročipas juos paverčia neuroniniais impulsais (informacija).

Neurolustų taikymą bei kūrimą tiria neuroinformatika.

## Taip pat skaitykite
* Neuroprotetika
Geltonmargė meškutė

**Geltonmargė meškutė** (*Hyphoraia aulica*) – meškučių (*Arctiidae*) šeimos drugys. 

Pilvelis panašus į vapsvos (mimikrija). Vikšrai juodi, plaukuoti.

Paplitę vidutinėje juostoje nuo Vidurio Europos iki Amūro. Pietuose arealas siekia Balkanus ir Juodąją jūrą. Šiaurėje paplitę iki Fenoskandijos (pietų Suomija ir pietų Švedija). Rūšis įrašyta į Lietuvos raudonają knygą.

Vikšrai minta įvairiais augalais, pvz.:
*kraujažolėmis
*vanagėmis
*karpažolėmis
*buožainėmis
*kiaulpienėmis
Rudajuostė meškutė

**Rudajuostė meškutė** (*Arctia festiva*) – erebidų (*Erebidae*) šeimos drugys. Rūšis įrašyta į Lietuvos raudonąją knygą.

Rūšį aptiko ir apibūdino Zygfridas Hufnagelis 1766 m.

## Išnašos
Neurofizika

**Neurofizika** – tarpdisciplininių tyrimų sritis.

Neurofizika tiria fizikines neuronų ir neuroninių tinklų savybes – mokslininkus domina atskirų jonų kanalų ir transmiterių receptorių, esančių ląstelių membranose, reakcijos kinetika, šių membranų elektrofiziologija (potencialų skirtumas, sinaptiniai potencialai), tarpusavyje susijusių nervinių ląstelių dinamika. Dauguma šių savybių ištirtinos tik branduolinės dinamikos metodais.

## Nuorodos

* Bremeno teorinės neurofizikos instituto puslapis  
* M. Planko biochemijos instituto Membranų ir neurofizikos departamentas  
* Potsdamo u. Neurofizikos tyrimų darbo grupė 
* Neurofizikos įvadas  
* Neurofizikos tyrimų prietaisų bendrovė
Neuroestetika

**Neuroestetika** – tarpdisciplininių tyrimų sritis, tirianti neurobiologinius grožio pajautimo pagrindus.

Vienas pirmųjų tyrinėtojų *Ernst Haeckel* (1834-1919) jau XIX a. pabaigoje teigė, kad grožio pajautimas yra sąlygojamas „estetinių neuronų“.

Peizažo grožio suvokimas priklauso nuo didžiųjų smegenų pusrutulių neuronų fiziologinių funkcijų. Tai, ar kas nors yra žmogaus laikoma gražiu ar bjauriu dalyku, priklauso nuo nervų sistemos ypatumų, itin daug lemia įgimti dalykai; toliau estetinius pojūčius gali lemti individualios ir kultūrinės patirties perėmimo ir mokymosi procesai.

## Dabartis
Yra rengiamos tarptautinės neuroestetikos konferencijos.
 
Londone veikia Neuroestetikos institutas, direktorius – Semir Zeki.

Pasak *Jean-Pierre Changeux*, mokslas identifikuojasi ne su protu, o kultūra – ne su malonumais, tačiau nėra mokslo be malonumo ir nėra meno be proto.“

## Literatūra
Jean-Pierre Changeux. L’homme neuronal (Neuroninis žmogus: kaip funkcionuoja siela – naujų smegenų tyrimų atradimai).

## Nuorodos

* VI. Neuroestetikos konferencija, 2007  
* Neuroestetikos institutas  
* Hekelio mintys neuroestetikos tema
Neurosociologija

**Neurosociologija** – tarpdisciplininių tyrimų sritis, apimanti neurobiologinius socialinių aktorių (asmenų, organizacijų) tarpusavio ryšių ir santykių, socialinių bendruomenių, grupių pagrindus.

Naujausi neurobiologijos tyrimai ir kritinė naujų žinių masė sudarė sąlygas naujų teiginių ir tyrimų formulavimui bei plėtojimui. Neurosociologijai svarbu yra tai, kad centrinė nervų sistema susideda iš daugybės keleriopais arba netgi kartais nesuskaičiuojamais ryšiais susijusių neuronų; bet kuri socialinė grupė taip pat pasižymi dideliu atskirų narių ryšių skaičiumi. Todėl natūraliai egzistuojančių ir veiksmingai funkcionuojančių elementų tarpusavio jungtys ir jų pagrindai yra svarbūs ir socialiniams mokslams. Neuromokslai gali pateikti vertingų duomenų, padedančių paaiškinti sudėtingų ir daugialypių reiškinių kaip kultūra, visuomenė pagrindus ir numatant jų plėtojimo, vidinės integracijos ir tobulėjimo galimybes.

## Taip pat skaitykite
Social Neuroscience, Social Cognitive Neuroscience.

## Nuorodos

* Neurosociologijos pagrindai  
* Cultural Hemisphericity: Evidence from Cognitive Tests
Gelsvoji meškutė

**Gelsvoji meškutė** (*Spilosoma lutea*) – meškučių (*Arctiidae*) šeimos drugys. Kai kuriuose šaltiniuose lotyniškai dar kartais įvardijama kaip *Spilarctia luteum*, *Spilarctia lubricipeda*. Nuo kitų meškučių galima atskirti pagal jos gelsvą spalvą.
Pizos bokštas

**[[Piza|Pizos]] bokštas** (Piza Toskanoje, Italija) – žymiausias pakrypęs pastatas pasaulyje. Jo aukštis – 55,8 m, svoris − 14 500 tonų, nuokrypio laipsnis nuo vertikalės − iki 4 laipsnių, statybinė medžiaga − marmuras, laiptelių skaičius iki varpinės − 294(296).

1173 m. rugpjūčio 9 d. pradėtos Pizos bokšto statybos – vieno architektūros šedevrų, puošiančių Stebuklų aikštę (Campo dei Miracoli) Pizoje, kurios kompleksą sudarė katedra, krikštykla ir kapinės. Tiksliai nežinoma, kas buvo bokšto architektu, Bonaniui Piziečiui priskiriamas reikšmingas indėlis į bokšto statybas. 1178 m. darbai liovėsi, nes po truputį ėmė svirti ant aliuvinio dirvožemio pastatytas bokštas. Pirmieji trys aukštai, pastatyti vadovaujant Bonanui, pakrypo 0,5 laipsnio į šiaurę, o aukštas, kuriame turėjo būti tarnų kambariai, nebuvo sumūrytas taip, kad per jį eitų statinio ašis. Po šimtmečio vadovaujant Džovaniui di Simonei, vėl buvo imtasi darbo. Šis 1272–1278 m. pastatydino dar tris aukštus. Sumūrijus trečiąjį – šeštąjį aukštus, bokštas ėmė svirti į kitą pusę – pakrypo 0,5 laipsnio į pietus.

Vėliau statybos darbus lėtino Pizos ir Genujos karai, kurie baigėsi mūšiu prie Melorijos. XIV a. pradžioje bokštas vis dar neturėjo viršutinės dalies, kurioje turėjo būti įrengta varpinė. Šią dalį 1360–1370 m. baigė Tomazas Pizanas, trečias ir paskutinis architektas, vadovavęs Pizos bokšto statybai.

Bokštas yra originalios cilindro formos, šešis jo aukštus juosia kolonados, o viršuje įrengta varpinė. Tačiau nuo tada, kai ja imta naudotis, statinys ėmė svirti dar labiau. Dėl to 1838 m. architektas Aleksandras dela Gerardeska įsakė atkasti pamatus, kad patikrintų jų ir kolonų stabilumą. Deja, į aplink esantį gruntą po to vanduo ėmė sunktis dar intensyviau ir situacija pablogėjo. Atlikti tyrimai parodė, kad, jei bokštas būtų nors truputį aukštesnis, jis būtų nuvirtęs iš karto. Praėjusį šimtmetį kasinėjant pamatus aptiktos Bonano Piziečio sarkofagas. Miesto gyventojai jį palaidojo po statiniu, kurį galima vadinti paminklu garsiajam architektui. 2001 m. Pizos bokštas stabilizuotas ir laikoma, tokiu išliks bent 200 metų.

## Nuorodos
* Encyclopaedia Britannica
* Oficiali svetainė 
* UNESCO World Heritage List: „Piazza del Duomo, Pisa“ 
* Hanno Rauterberg: ''Ein Leuchtturm für Pisa'' (Vokietijos dienraštis *[[Die Zeit|Zeit]]* 23/2001)
Reino-Maino sritis

**Frankfurto/Reino-Maino regionas** () – ekonominis regionas (Hesenas, ribos su regionais kaip Rheinland-Pfalz *([[Rheinhessen]])* ir Bayern *([[Unterfranken]])*.

Tai antras pagal dydį iš 11 metropolinių regionų Vokietijoje. Jo teritorija – 13,400 km². Regione gyvena per 5,8 mln. žmonių. Vienas aktyviausių centrų yra Frankfurtas prie Maino.

Į Frankfurto regiono dalį kasdien keliauja apie 340 000 žmonių.

## Nuorodos
* FrankfurtRheinMain GmbH Tarptautinė rinkodara 
* Planavimo bendrija „Frankfurt/Rhein-Main“
* Regionas „Frankfurt RheinMain online“ 
* Rhein-Main-Verkehrsverbund  Transporto bendrovės regione
* Kultūros iniciatyvos Rhein-Main
Palemonas (reikšmės)

**Palemonas** gali reikšti:
* Kauno miesto dalį;
* Legendinį Vakarų Lietuvos valdovą (tariamą Palemono dinastijos pradininką);
* Tam tikrą kompiuterinio šrifto rūšį;
* Augalų rūšį;
* Piliakalnį Seredžiuje;
* Lietuvišką vardą, pvz., Palemonas Gintaras Janonis.
Rūro sritis

**Rūro sritis** – pati didžiausia aglomeracija Vokietijoje.

Joje gyvena 5,3 mln. žmonių. Teritorijos dydis – 4435 km².

Rūro sritis yra metropolinio regiono Rhein-Ruhr (10.000 km² gyvena 10.233.678 žm.) dalis.

## Nuorodos

* Regionalverband Ruhrgebiet  Regioninė bendrija
* Regionalkunde Ruhrgebiet Regiono pažintinis tinklalapis
* Route Industriekultur  Pramonės kultūra
Safari

**Safari** – interneto naršyklė, sukurta bendrovės „Apple Inc.“ ir siūloma kaip Mac OS X operacinės sistemos dalis. Tai numatytoji Mac OS X operacinės sistemos naršyklė.

Safari naudoja Apple „šlifuoto metalo“ () naudotojo sąsają, turi adresyno sistemą, kuri veikia panašiai kaip internetinėje parduotuvėje iTunes, taip pat yra integruotas daugialypės terpės grotuvas Apple QuickTime, įdiegta kortelių sistema, kuri panaši į Firefox ir Opera įdiegtą kortelių sistemą. Google paieškos langas yra standartinis Safari vartotojo sąsajos komponentas, taip pat įdiegtas automatinės žiniatinklio formos, slaptažodžių valdymas per Keychain ir automatinis klaidų taisymas URL adreso juostoje. Naršyklėje taip pat įdiegta iššokančių langų blokatorius ir nepageidaujamų vaizdų blokatorius.

2007 m. birželio mėnesį pristatyta Apple Safari versija, pritaikyta Windows operacinei sistemai.

## Nuorodos
* Oficiali Safari svetainė
Mokesčių teisė

**[[Mokestis|Mokesčių]] teisė** – viešosios teisės šaka, reglamentuojanti apmokestinimo, mokesčių mokėjimo, jų rinkimo klausimus.

Administraciniai ginčai (administracinė teisena) patenka tiek į procesinę, tiek ir materialinę (mokesčių) teisę (plačiąja prasme).

## Pošakiai

Pagal reguliavimo dalyką gali būti baudžiamoji mokesčių teisė, procesinė mokesčių teisė ir kt.

Pagal teismingumą – tarptautinė, nacionalinė, ES mokesčių teisė.
Jūržolės

**Jūržolės** – daugialąsčiai dumbliai, paplitę jūros vandenyje. Tarp jų dažniausiai pasitaiko žaliadumbliai, raudondumbliai ir rudadumbliai.

Jūržolės iš kitų dumblių išskiriamos dėl to, kad jos plačiai naudojamos buityje.

## Jūržolių naudojimas maistui
Dauguma jūržolių pasižymi itin gera maistine sudėtimi. Ypač tuo, kad turi daug jodo ir kitų mikroelementų, kurie su kitais maisto produktais negaunami. Dėl tos priežasties jos yra nuo senos vartojamos daugelio šalių virtuvėje.

### Tolimieji Rytai

Ypač jūržolės yra pamėgtos japonų ir korėjiečių virtuvėse, tačiau žinomos ir Kinijoje, Vietname. Naudojamos šios jų rūšys, čia pateikiamos pasauliui geriausiais žinomais japoniškais pavadinimais:
* *Nori* (kor. *kim*, kin. 海苔 *haitai*) – raudondumblių *Porphyra* gentis. Šių jūržolių yra suvartojama daugiausia. Ypač žinomi yra *nori* lakštai, kurie reikalingi gaminant suši ir daugybes kitų patiekalų. Šie lakštai gaminami panašiai, kaip Japoniškas popierius ir pasižymi traškumu. Susukus į juos ryžius, traškumą jie praranda. *Nori* gali būti naudojami ir kaip prieskonis – tuomet jie trupinami ir barstomi. Japonijoje dar žinomi *aonori* – šių jūržolių milteliai.
* *Wakame* (kor. *miyeok*, kin. 裙带菜 *qúndàicài*) – dumblis *Undaria pinnatifida*, pasižymintis plačiais lapais. Šios jūržolės dažniausiai naudojamos kaip lapinė daržovė, dedamos į sriubas, salotas. Išsilaiko džiovintos arba sūdytos.
* *Kombu* (kor. *dashima*, kin. 海带 *hǎidài*) – įvairios *laminaria* rūšys, pasižyminčios tvirtumu ir lapų storumu. Naudojamos kaip žuvies sultinio vienas pagrindinių ingredientų, taip pat kaip daržovė.
* *Hijiki* – dumblis *Hizikia fusiformis*, turintis specifinį karstelėjusį skonį. Naudojamas kaip prieskonis.
* *Ogonori* – raudondumblis *gracilaria*.
* *Aosa* – žaliadumblių gentis *ulva*, kurios dumbliai naudojami kaip daržovė salotoms.
* *Mozuku* – *Cladosiphon* ir keleto kitų genčių dumbliai, vartojami gardinti actui, taip pat ir kitiems tikslams.

### Europa
Jūržolės vartojamos kai kurių Šiaurės Europos šalių (skandinavų, airių, škotų, velsiečių) virtuvėje.

### Pietryčių Azija
Jūržolės vartojamos Indonezijos ir Filipinų virtuvėse.
Semir Zeki

**Semir Zeki** – britų neurobiologas.

Jo tyrimų specializacija – vizualioji sistema, vizualusis suvokimas smegenų pagalba, taip pat menas ir jo neurobiologiniai pagrindai bei neuroestetika.

Zeki yra University College London profesorius, priklauso *[[Royal Society]]* ir yra American Philosophical Society narys korespondentas. Yra vienas iš žurnalo "The Philosophical Transactions (Royal Society) leidėjų.

## Publikacijos

* 1995: *La Quête de l'Essentiel*. Archimbaud, Paris (als Co-Autor);
* 1993: *A Vision of the Brain*. Blackwell Scientific Publications, Oxford;
* 1999: *Inner Vision: an exploration of art and the brain*. Oxford University Press.

## Nuorodos
* S. Zeki laboratorijos tinklalapis .
Kognityvinė psichologija

**kognityvinė psichologija** – psichologijos mokslo šaka, kurios tyrimo objektas yra pažinimas, informacijos perdirbimas smegenyse, susijęs su psichikos reiškiniais kaip suvokimas, atmintis, dėmesys, mąstymas ir emocija.

Pažinimo psichologija radikaliai skiriasi nuo ankstesnių psichologijos pobūdžio tyrinėjimų keliais atžvilgiais:
* Pažinimo psichologijos šalininkai pripažįsta mokslinius tyrinėjimo metodus ir atmeta Introspekciją, kaip tinkamą nagrinėjimo metodą, priešingai nei gelmių psichologijos šalininkams, šio metodo neutralumas jiems atrodo ginčytinas.
* Pažinimo psichologijos šalininkai pripažįsta vidines proto būsenas, tokias kaip įsitikinimas, troškimas, motyvacija ir jas aiškiai apibrėžia. Anksčiau buvo manoma, kad kognityvinė psichologija yra prieštaringa, nes ji pripažįsta vidinių protinių būsenų egzistavimą. Tačiau artima šiai mokslo šakai kognityvinė neuromokslų šaka, pateikė psichologinių smegenų būsenų įrodymų, kurios tiesiogiai priklauso nuo protinių būsenų. Taigi kognityviniai neuromokslai apgynė pagrindinę pažinimo psichologijos prielaidą.

## Istorija
XIX a. pab. pradėjo vyrauti nuostata, kad žmogaus mąstymas gali būti ne tik filosofijos tyrimo, bet ir gamtos mokslų objektu. Netrukus kaip atskiras mokslas pradėjo plėtotis psichologija. Vilhelmas Vundtas (*Wilhelm Wundt*) XIX a. pab. įvedė introspekcijos terminą, padėjo pagrindą plėtotis pažinimo psichologijai. Po ilgo biheviorizmo dominavimo moksle XX a. viduryje Šiaurės Amerikoje įvyko „kognityvinis lūžis“. Jį sąlygojo siekiai suprasti mąstymą ir sukurti mokslinius mąstymo tyrimų pagrindus, pasitelkiant biologijos metodus, tiriant žmogų kaip organizmą, gebantį veiksmingai apdoroti informaciją bei rezultatus taikyti kasdienėje veikloje.

## Nuorodos
* Scholarpedia: Cognitive psychology.

## Literatūra
* John R. Anderson: *Kognitive Psychologie*. Heidelberg: Spektrum Akademischer Verlag, 3. Aufl. 2001. ISBN ISBN 3-8274-1024-X
* Robert L. Solso: *Kognitive Psychologie*. Berlin : Springer, 2005. ISBN 3-540-21270-1

## Šaltiniai
Kognityvinė neuropsichologija

**Kognityvinė [[neuropsichologija]]** – psichologijos sritis, kurios tyrimais siekiama išsiaiškinti tai, kaip galvos smegenų struktūra ir funkcijos yra susijusios su pažinimo (kognityviniais) procesais. Taip pat tiria smegenų veiklos sutrikimo arba neurologinių ligų paveiktas kognicines funkcijas ir jų veiksnius.
Raichenbacho krioklys

**Raichenbacho krioklys** (*[[Vokiečių kalba|vok.]]* *Reichenbachfall*) – 250 metrų aukščio krioklys netoli Mairingeno, Šveicarija. Vietovę išgarsino Artūro Konano Doilio apsakymas „Paskutinė Šerloko Holmso byla“, kuriame žymusis seklys Šerlokas Holmsas tariamai miršta nukritęs nuo skardžio šalia krioklio.

## Išnašos

## Nuorodos

* Reichenbacho krioklio tinklalapis
Ifo pilis

**Ifo pilis** () – Ifo saloje (netoli Marselio, Prancūzija) įrengtas fortas, vėliau naudotas kaip kalėjimas. Salą ir pilį labiausiai išgarsino Aleksandro Diuma romanas Grafas Montekristas.
FC København

**Kopenhagos FC** – Danijos futbolo klubas, įkurtas 1992 m. susijungus dviem Kopenhagos futbolo klubams. Žaidžia Danijos Superlygoje.

## Istorija

Kopenhagoje pirmasis futbolo klubas įkurtas 1876 m. – Kjøbenhavns Boldklub, tai seniausias žemyninės Europos futbolo klubas. Šis klubas 1992 m. susijungė su 1903 m. įkurtu Boldklubben 1903 klubu, sudarant naują **„København“ klubą**. Naujasis klubas perėmė *B1903* klubo licenciją, o pirminiai 2 klubai laikomi antrinėmis FC komandomis.

Jau pirmąjį sezoną naujasis klubas laimėjo Danijos čempionatą, Intertoto taurės varžybose grupėje užėmė pirmąją vietą ir iškovojo teisę dalyvauti UEFA taurės varžybose. Kitais metais klubas pateko į UEFA Čempionų lygos atrankos varžybas, o lygoje užėmė antrąją vietą. 1995 metais komanda laimėjo pirmąją Danijos taurę, bet kitą sezoną komanda sužaidė labai nesėkmingai tiek lygoje, tiek Danijos bei UEFA taurių varžybose. 1997 metais lygoje vėl užimta tik 7 vieta, tačiau iškovota Danijos taurė. 1998 metais FC København vėl pateko į Danijos taurės finalą, kur pralošė Brøndby, o lygoje užimta trečioji vieta. 1998-1999 metų sezone lygoje užimta tik 7 vieta, kitą sezoną – 8 vieta.

2001 metais komanda antrą kartą laimėjo Danijos čempionatą. Kitą sezoną komanda iškopė į trečiąjį Čempionų lygos etapą, kur nusileido SS Lazio, bei į trečiąjį UEFA taurės etapą, kur nusileido Dortmundo „Borussia“ klubui, lygoje dėl prastesnio įvarčių santykio užimta tik 2 vieta. 2003, 2004 ir 2006 metais København vėl triumfavo Danijos Superlygoje bei pergalingai dalyvavo pirmuose dviejose *[[Royal League]]* sezonuose.

2006 m. Čempionų lygos antrame atrankiniame etape bendru rezultatu 4:2 nugalėjo Suomijos MyPa klubą (2:0 namie; 2:2 išvykoje), trečiame atrankiniame etape susitiko su Amsterdamo „Ajax“, namuose pralošė olandų komandai 1:2, tačiau svečiuose laimėjo 2:0 ir pateko į grupių varžybas, kur tapo mažiausią UEFA koeficientą tarp 32 komandų turinčia komanda. Grupių varžybose iškovojo po vieną pergalę prieš „Manchester United“ ir Glazgo „Celtic“, vieną kartą sužaidė lygiosiomis su Lisabonos „Benfica“ bei patyrė tris pralaimėjimus. Surinkusi tiek pat taškų kaip ir „Benfica“, Kopenhagos komanda užėmė 4 vietą ir iš tolimesnių varžybų iškrito.

## Sezonai
; Pastarųjų metų sezonai

|}

## Pasiekimai

* s laimėtojas (1996 m.)
* s finalininkas (2005, 2006 m.)
* Royal League laimėtojas (2005, 2006 m.)

## Lietuviai
* Algimantas Briaunis, 1996 m.
* Donatas Vencevičius, saugas 1999–2002 m.

## Apranga
; Sportinės aprangos pokyčiai.
* Namuose žaidžia balta apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Airijos demografija

Airijoje žmonės gyveno jau prieš 9000 metų. Pastarąjį 1000 metų didžiulę įtaką padarė vikingai ir normanai, kurie įkūrė keletą uostų. Tačiau didžioji dalis (apie 80 proc.) Airijos gyventojų kildinami iš žmonių, atsikėlusių čia gyventi iškarto po ledynmečio.

## Dabartinė situacija
Po Europos Sąjungos išsiplėtimo 2004 m. gegužės 1 d., Airijoje gyvena 0,88 proc. visų Europos Sąjungos gyventojų. Pagal gyventojų skaičių Airija yra 18-oje vietoje tarp ES šalių, o už ją mažiau gyventojų turi tik Lietuva (3,61 mln. gyventojų), Latvija (2,39 mln.), Slovėnija (1,93 mln.), Estija (1,42 mln.), Kipras (0,86 mln.), Liuksemburgas ir Malta.

## Religija
Didžioji dalis gyventojų yra Romos Katalikai (apie 90 proc. Airijos Respublikos gyventojų), likę daugiausiai protestantai.

## Gyventojų pasiskirtsymas

Didžioji dalis Airijos gyventojų gyvena miestuose. Daugiausiai – Dubline (1 661 185 gyv.). Tankiausiai apgyvendinta šalies dalis yra apie Dubliną ir kitus didžiuosius miestus. Rečiausiai apgyvendinta šalies vakarinė pakrantė.

## Naujieji imigrantai
Į Airiją kasmet atvyksta keliasdešimt tūkstančių naujų gyventojų. Daugiausia tai – Afrikos ir naujųjų ES šalių piliečiai. Daugiausia atvyksta Nigerijos, Lenkijos, Lietuvos ir Latvijos piliečiai. Dauguma jų apsistoja didžiuosiuose miestuose, tačiau pastaruoju metu pastebima tendencija, kad vis daugiau jų ima apsigyventi ir mažesniuose miesteliuose bei kaimuose, kur dirba daugiausiai žemės ūkio darbus.

## Tautinė sudėtis

## Duomenys iš [[CŽV]] pasaulio faktų knygos

**Struktūra pagal amžių:**
**0-14 m.:* 20,9 %
**15-64 m.:* 67,1 %
**65 m. ir vyresni:* 12 % (2009 m. apsk.)
 
**Amžiaus [[mediana]]:**
**bendra:* 35 m.
**vyrų:* 34,2 m.
**moterų:* 35,7 m. (2009 m. apsk.)

**Metinis populiacijos prieaugis:** 1,12 % (2009 m. apsk.)

**Gimstamumas:** 14,23 gimimų/1000 gyv. per metus (2009 m. apsk.)

**Mirtingumas:** 7,77 mirčių/1000 gyv. per metus (2008 m. apsk.)

**Migracijos indeksas** (per metus imigravusių į šalį ir emigravusių iš šalies žmonių skirtumas): 4,71 migranto/1000 gyv. (2009 m. apsk.)

**Kūdikių mirtingumas per pirmuosius gyvenimo metus:** 5,05 mirusiųjų/1000 gimimų (2009 apsk.)

**[[Vidutinė gyvenimo trukmė]]:**
**bendra:* 78,24 m.
**vyrų:* 75,6 m.
**moterų:* 81,06 m. (2009 apsk.) 

**Vyresnių nei 15 metų žmonių raštingumas:**
**bendras:* 99 %
**vyrų:* 99 %
**moterų:* 99 % (2003 m. apsk.)

## Šaltiniai

## Taip pat skaitykite
*Sąrašas:Airijos miestai
Augusto Pinochet

**Augustas Chosė Ramonas Pinočetas Ugartė** (*Augusto José Ramón Pinochet Ugarte*; 1915 m. lapkričio 25 d. – 2006 m. gruodžio 10 d.) – generolas, Čilės prezidentas nuo 1973 iki 1990 m. Dar vadinamas Čilės diktatoriumi.

1973 m. rugsėjo 11 d. po perversmo atėmė valdžią iš tuometinio demokratiniu būdu išrinkto prezidento komunisto Salvadoro Aljendės. 1974 m. birželio 27 d. pasiskelbė Čilės prezidentu. 1990 m. kovo 11 d. atsistatydino iš prezidento posto, tačiau liko vadovauti Čilės karinėms pajegoms.

1998 m. spalio mėnesį buvo areštuotas Londone. 2000 m. kovo 2 d. ekstradicijos būdu buvo sugrąžintas į tėvynę.

Mirė 2006 m. gruodžio 10 d. po ilgos ligos, ištikus širdies smūgiui.

## Šaltiniai
Alebastras

**Alebastras** () – smulkiagrūdė gipso atmaina, CaSO4·2H2O, pradėta gaminti Basroje (Irakas).

Pagal Moso skalę kietumas 1,5–2.

Alebastras beveik peršviečiamas (panašus į vašką), gana minkštas. Dažniausiai baltas arba rausvas.

Alebastro milteliai naudojami statybose. Iš jo raižomos nedidelio formato skulptūros.
Raguvėlės pagrindinė mokykla

**Anykščių rajono Raguvėlės pagrindinė mokykla** – dieninė, savarankiško mokymosi bendrojo lavinimo mokykla, buvusi Raguvėlėje (Anykščių rajonas), vykdžiusi pradinio, pagrindinio ir papildomo ugdymo programas lietuvių kalba. Įstaigos kodas 190044677.

## Istorija

Rašytiniuose šaltiniuose mokykla minima nuo 1907 m. Iš pradžių ji įkurdinta viename iš Raguvėlės dvaro pastatų, vėliau pačiame Komaro dvare.

Antrojo pasaulinio karo metu Raguvėlės pradžios mokyklos dvi klasės buvo įrengtos mokyklai pritaikytame mūriniame pastate (netoli gyvenvietės kapinių). Šių klasių bendras plotas - 82,5 m². Pastato antrame aukšte dar buvo trijų kambarėlių (jų plotas - 38 m²) butas mokytojui ir virtuvės. Trečioji patalpa (plotas 48,5 m²) vaikų mokymui buvo nuomojama Komaro dvare (kumetyno pastate). Mokykla turėjo telefoną. Mokyklai priklausė 3 ha žemės sklypas.

1998 m. vietoje buvusio vaikų darželio pastatytas naujas mokyklos pastatas. Tais pačiais metais Raguvėlės mokykla iš Komarų dvaro perkelta į naująsias patalpas.

2014 m. pagrindinė mokykla reorganizuota. Buvusioje mokykloje įkurtas Troškūnų Kazio Inčiūros gimnazijos Raguvėlės pradinio ugdymo skyrius, kuris 2025 m. išregistruotas.

## Direktoriai
* 1966 m. Vitalija Laurenčikienė
* 1986 m. Stasė Valiulienė
* 1998 m. Genė Kulbokienė
* 2010 m. Vilma Diržytė

## Šaltiniai
Žemaitijos pienas

**„Žemaitijos pienas“** –  Lietuvos pieno pramonės bendrovė, trečias pagal dydį šalies pieno perdirbimo koncernas (po „Pieno žvaigždžių“ ir „Rokiškio sūrio“). „Žemaitijos pieno“ akcijos kotiruojamos Vilniaus vertybinių popierių biržos Einamajame prekybos sąraše.

Įmonių grupę sudaro AB „Žemaitijos pienas“, „Šilutės Rambynas“ ir Latvijoje veikianti bendrovė „Muižas piens“.

2006 m. vasario 8 d. duomenimis, pieno perdirbimo įmonės vadovui Algirdui Pažemeckui priklausė 40,74 proc. „Žemaitijos pieno“ akcijų, tarp didžiausių pieno perdirbimo įmonės akcininkų buvo Ona Šunokienė (5,87 proc.) ir Skandinavijos SEB klientai (11,29 proc.).

## Istorija
Susikūrė 1993 m. privatizavus 1984–86 m. pastatytą sūrio fabriką. 1995 m. įsigijo AB „Klaipėdos pienas“, o 1997 m. AB „Šilutės Rambynas“. Abi bendrovės buvo visiškai integruotos į koncerną.

## Nuorodos
* „Žemaitijos pienas“ svetainė

## Šaltiniai
Spindesys

**Spindesys** – šviesulio skleidžiamos spinduliuotės stebėjimo vietoje sukeliamas apšviestumas spinduliams statmenoje plokštumoje. Tai yra energijos srautas, krintantis į vienetinį paviršiaus plotą, statmeną to srauto sklidimo krypčiai (fizikoje jo matavimo vienetas yra W/m²). Astronomijoje jo matavimo vienetas yra **ryškis** arba dar naudojamas naujadaras **magnitudė**. Spindesys gali būti matuojamas kokiame nors siaurame bangų intervale (pvz., per kokį nors fotometrinės sistemos filtrą) – tai vadinamasis **heterochromatinis spindesys** arba visame elektromagnetinių bangų diapazone – vadinamasis **bolometrinis spindesys**.

Ryškis, priklausomai nuo to, ar spindesys matuojamas sutartu atstumu, ar vertinamas spindesys iš stebėtojo pozicijos, gali būti absoliutinis arba regimasis.

## Žvaigždinių ryškių skalė

Senovės graikų astronomas Hiparchas (gyvenęs antrame amžiuje prieš mūsų erą) suskirstė visas danguje naktį regimas žvaigždes į šešis ryškius. Ryškiausias jis pavadino pirmojo ryškio žvaigždėmis, silpniausias – šeštojo.

1856 m. Pogsonas formalizavo žvaigždinių ryškių skalę.
Ryškis gali būti apskaičiuojamas:

: m = -2,5 \mathrm{lg} I + C, kur

I – šviesos srautas
C – konstanta.

Astronominė ryškių skalė yra logaritminė, nes pojūtis (išgyvenimo intensyvumas) yra proporcingas stimulo (dirginimo) intensyvumo logaritmui (Vėberio-Fechnerio dėsnis).
Be to, kadangi Hiparchas nusprendė, kad ryškis tuo mažesnis, kuo žvaigždė ryškesnė, formulėje naudojamas minuso ženklas.

Praktikoje naudingos dvi taisyklės:

# Šviesos srauto sumažėjimas 100 kartų atitinka ryškio padidėjimą 5 vienetais.
# Ryškio padidėjimas vienu vienetu reiškia šviesos srauto sumažėjimą 10^{2/5}=2,512  kartų.

Tai, žinoma, yra orientacinės vertės, nes iš tikro jos priklauso dar ir nuo stebėjimo sąlygų (tarkim oro užterštumo ir pan.)

## Pastabos
Pieno žvaigždės

**„Pieno žvaigždės“** – viena didžiausių Lietuvoje pieno perdirbimo grupių, vienijanti Mažeikių pieninę, Kauno pieninę, Pasvalio sūrinę ir bendrovę „Panevėžio pienas“.

Bendrovės akcijos, kurios kotiruojamos Vilniaus vertybinių popierių biržoje, yra oficialiajame prekybos sąraše.

Valdybos Pirmininkas – Julius Kvaraciejus (~1958–2026).
Generalinis Direktorius – Aleksandr Smagin.

## Šaltiniai

## Nuorodos
* „Pieno žvaigždės“ svetainė (lietuvių, anglų, rusų k.)